CELEX: 62021CN0700
Language: ro
Date: 2021-11-22 00:00:00
Title: Cauza C-700/21: Cerere de decizie preliminară introdusă de Corte costituzionale (Italia) la 22 noiembrie 2021 – O. G.

14.2.2022   
            
            
               RO
            
            
               Jurnalul Oficial al Uniunii Europene
            
            
               C 73/14
            
         
      Cerere de decizie preliminară introdusă de Corte costituzionale (Italia) la 22 noiembrie 2021 – O. G.
      (Cauza C-700/21)
      (2022/C 73/19)
      Limba de procedură: italiana
      
         Instanța de trimitere
      
      Corte costituzionale
      
         Partea din procedura principală
      
      O. G.
      
         Întrebările preliminare
      
      
                  a)
               
               
                  Articolul 4 punctul 6 din [Decizia-cadru] 2002/584/JAI a Consiliului din 13 iunie 2002 privind mandatul european de arestare și procedurile de predare între statele membre (1), interpretat în lumina articolului 1 alineatul (3) din această decizie-cadru și a articolului 7 din Carta drepturilor fundamentale a Uniunii Europene (carta), se opune unei reglementări precum legislația italiană, care – în cadrul unei proceduri privind mandatul european de arestare pentru executarea unei pedepse sau a unei măsuri de siguranță – împiedică în mod absolut și automat autoritățile judiciare de executare să refuze predarea resortisanților unor țări terțe care rămâne sau are reședința pe teritoriul său, indiferent de legăturile pe care le au cu acesta din urmă?
               
            
                  b)
               
               
                  În cazul unui răspuns afirmativ la prima întrebare, pe baza căror criterii și condiții astfel de legături trebuie considerate suficient de semnificative pentru a impune autorității judiciare de executare să refuze predarea?
               
            
         (1)  JO 2002, L 190, p. 1, Ediție specială, 19/vol. 6, p. 3.